अमलीडीह में छात्राओं को मिली साइकिल
हाईस्कूल अमलीडीह में कक्षा नवमी की छात्राओं को साइकिल वितरण किया गया। साइकिल वितरण समारोह में मुख्य अतिथि जनपद सदस्य बिहारी लाल पटेल, अध्यक्षता सरपंच तुलसी राम धुव्र, विशेष अतिथि वरिष्ठ भाजपा नेता सीताराम सिन्हा, गजानंद साहू अध्यक्ष जनवि भागीदारी समिति, प्राचार्य हरि कृष्णा पटेल उपस्थित थे। इस अवसर पर जनपद सदस्य बिहारी पटेल ने कहा की छात्राओं को अच्छी शिक्षा प्राप्त कर समाज में अपनी अहम भूमिका निभाने के लिए प्रेरित किया गया है। सरपंच तुलसीराम ध्रुव ने छात्राओं को मन लगाकर पढ़ाई के लिए प्रेरित किया। इस अवसर पर अनुराग दीक्षित ज्ञानेंद्र मारकंडे, तिलोत्मा प्रधान, संतोषी ठाकुर, हेमसागर नायक, आशुतोष दीक्षित अादि उपस्थित थे।
hin_Deva hin_Deva